Despre cum se vede Lumina Sfântă pe cer înainte de a fi adusă oamenilor pentru a fi împărtășită cu aceștia, Părintele Pimen Vlad oferă o perspectivă unică asupra acestui miracol de Paști.
„Lumina Învierii, ce se întâmplă.. ne-a lăsat Dumnezeu ca în fiecare an să trăim o minune acolo, cum este de Înviere. Se adună toată lumea, se roagă, au povestit mulți care au văzut-o. Ori vine ca un fulger, ori ca niște globuri care cad acolo, este Sfântul Mormânt acoperit, dar luminile vin, intră acolo și deodată se aprinde, de acolo ia Patriarhul lumină și preiau toți de acolo. La mulți care sunt sus, pe la Golgota, li se aprind direct lumânările.”, a povestit părintele Pimen Vlad în cadrul unui podcast.
În ciuda scepticismului și a îndoielilor care planează asupra existenței Luminii Sfinte de la Ierusalim, există numeroase mărturii ale credincioșilor care au fost martori la acest fenomen miraculos de-a lungul timpului. Părintele Pimen Vlad a făcut publice două povești impresionante despre persoane care au avut privilegiul de a observa și a experimenta această minune divină. Aceste marturii reprezintă dovezi convingătoare despre existența și continuitatea Luminii Sfinte, aducând lumina și speranța în sufletele celor care privesc cu ochi deschiși spre miracolul care se revarsă an de an asupra credincioșilor din întreaga lume.
„Povestește chiar un stareț din Grecia că s-a dus la un moment dat cu un grup, erau vreo 30 de oameni și s-au urcat sus, pentru că aveau vedere. Cum stătea el acolo, a venit un om și-l întreabă de ce a venit. I-a zis că e aici pentru Sfânta Lumină. „Ce sfântă lumină, astea sunt minciuni, nu vine nicio Sfântă Lumină”. El a rămas așa.. și l-a întrebat cum poate spune asta și a început să se roage ca să vină Sfânta Lumină, la tot grupul său de 30 s-au aprins lumânările singure. Cu atâta bucurie s-a întors să-i spună celuilalt că a venit Lumina Sfântă, dar el dispăruse.”, a continuat preotul.